EL Επίσημη Εφημερίδα της Ευρωπαϊκής Ένωσης C 137/12

Οι ακόλουθες πληροφορίες κοινοποιούνται στους Abdelkarim Hussein Mohamed AL NASSER, Ibrahim Salih Mohammed AL-YACOUB, Hasan IZZ-AL-DIN (άλλως GARBAYA, Ahmed, άλλως SA-ID, άλλως SALWWAN, Samir), Khalid Shaikh MOHAMMED, (άλλως ALI, Salem, άλλως BIN KHALID, Fahd Bin Adballah, άλλως HENIN, Ashraf Refaat Nabith, άλλως WADOOD, Khalid Adbul), Gama’a al-Islamiyya (άλλως Al-Gama’a al-Islamiyya) Ισλαμική Ομάδα [Islamic Group — (IG)], Ίδρυμα Αρωγής και Ανάπτυξης Αγίων Τόπων (Holy Land Foundation for Relief and Development), Εθνικό Απελευθερωτικό Στρατό [National Liberation Army (Ejército de Liberación Nacional)], Λαϊκό Μέτωπο για την Απελευθέρωση της Παλαιστίνης [Popular Front for the Liberation of Palestine (PFLP)], Λαϊκό Μέτωπο για την Απελευθέρωση της Παλαιστίνης — Γενική Διοίκηση [Popular Front for the Liberation of Palestine-General Command, (άλλως PFLP-General Command)], Επαναστατικές Ένοπλες Δυνάμεις της Κολομβίας [Revolutionary Armed Forces of Colombia (FARC)], Φωτεινό Μονοπάτι [Shining Path (SL) (Sendero Luminoso)] που περιλαμβάνονται στον εκτελεστικό κανονισμό (ΕΕ) αριθ. 1375/2011 του Συμβουλίου (1)

2012/C 137/03

Ο κανονισμός (ΕΚ) αριθ. 2580/2001 του Συμβουλίου της 27ης Δεκεμβρίου 2001 προβλέπει τη δέσμευση όλων των κεφαλαίων, χρηματικών περιουσιακών στοιχείων και οικονομικών πόρων που ανήκουν στα ενδιαφερόμενα άτομα, ομάδες και οντότητες και ότι κανένα κεφάλαιο, άλλο χρηματικό περιουσιακό στοιχείο ή οικονομικός πόρος δεν διατίθεται άμεσα ή έμμεσα προς τα εν λόγω άτομα, ομάδες και οντότητες.

Το Συμβούλιο έλαβε νέες πληροφορίες σχετικά με την παρουσία των ανωτέρω προσώπων και ομάδων στον κατάλογο. Αφού εξέτασε τις νέες αυτές πληροφορίες, το Συμβούλιο τροποποίησε αναλόγως το σκεπτικό.

Τα ενδιαφερόμενα πρόσωπα και ομάδες μπορούν να υποβάλουν αίτηση για να τους κοινοποιηθεί το ενημερωμένο σκεπτικό του Συμβουλίου βάσει του οποίου διατηρούνται στον προαναφερόμενο κατάλογο, στην ακόλουθη διεύθυνση:

Council of the European Union (Υπόψη: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË

Η εν λόγω αίτηση πρέπει να υποβληθεί εντός 3 εβδομάδων από την ημερομηνία δημοσίευσης της παρούσας ανακοίνωσης.

Τα ενδιαφερόμενα πρόσωπα και ομάδες μπορούν ανά πάσα στιγμή να υποβάλουν αίτηση στο Συμβούλιο, στην προαναφερόμενη διεύθυνση, συνοδευόμενη από τυχόν έγγραφα που θα την τεκμηριώνουν, ώστε να επανεξετασθεί η απόφαση να περιληφθούν και να διατηρηθούν στον προαναφερόμενο κατάλογο. Οι αιτήσεις αυτές θα εξετάζονται κατά την παραλαβή τους. Εφιστάται εν προκειμένω η προσοχή των ενδιαφερόμενων προσώπων και ομάδων στην τακτική επανεξέταση του καταλόγου από το Συμβούλιο, σύμφωνα με τις διατάξεις του άρθρου 1 παράγραφος 6 της κοινής θέσης 2001/931/ΚΕΠΠΑ. Για να εξετασθούν αιτήσεις κατά την προσεχή επανεξέταση, θα πρέπει να υποβληθούν εντός τριών εβδομάδων από την ημερομηνία κοινοποίησης του σκεπτικού.

Εφιστάται η προσοχή των ενδιαφερόμενων προσώπων και ομάδων στη δυνατότητα υποβολής αίτησης στις αρμόδιες αρχές του σχετικού κράτους μέλους ή των σχετικών κρατών μελών, όπως έχουν στον κατάλογο του Παραρτήματος του κανονισμού, ώστε να λάβουν την άδεια να χρησιμοποιήσουν δεσμευμένα κεφάλαια για ουσιώδεις ανάγκες ή συγκεκριμένες πληρωμές σύμφωνα με το άρθρο 5 παράγραφος 2 του εν λόγω κανονισμού. Ενημερωμένος κατάλογος των αρμόδιων αρχών έχει αναρτηθεί στο διαδίκτυο στην εξής διεύθυνση:

http://eeas.europa.eu/cfsp/sanctions/consol-list_en.htm

(1) ΕΕ L 343, 23.12.2011, σ. 10.